CELEX: 32015D0711(01)
Language: sk
Date: 2015-07-10 00:00:00
Title: Rozhodnutie Komisie z 10. júla 2015 o vymenovaní niektorých členov vedeckej rady Európskej rady pre výskum

11.7.2015   
            
            
               SK
            
            
               Úradný vestník Európskej únie
            
            
               C 227/2
            
         ROZHODNUTIE KOMISIE
   z 10. júla 2015
   o vymenovaní niektorých členov vedeckej rady Európskej rady pre výskum
   (2015/C 227/02)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2013/743/EÚ z 3. decembra 2013, ktorým sa zriaďuje osobitný program na vykonávanie programu Horizont 2020 – rámcový program pre výskum a inováciu (2014 – 2020) a ktorým sa zrušujú rozhodnutia 2006/971/ES, 2006/972/ES, 2006/973/ES, 2006/974/ES a 2006/975/ES (1), a najmä jeho článok 7 ods. 1,
   keďže:
   
               (1)
            
            
               Rozhodnutím C(2013) 8915 (2) [následne zmeneným rozhodnutím C(2015) 58 (3)] Komisia zriadila Európsku radu pre výskum (ďalej len „ERC“) na obdobie od 1. januára 2014 do 31. decembra 2020 ako prostriedok vykonávania opatrení v rámci časti I „Excelentná veda“ týkajúcich sa osobitného cieľa „Európska rada pre výskum (ERC)“ uvedeného v článku 3 ods. 1 písm. a) rozhodnutia 2013/743/EÚ.
            
         
               (2)
            
            
               ERC sa skladá z nezávislej vedeckej rady ustanovenej článkom 7 rozhodnutia 2013/743/EÚ a špecializovanej realizačnej štruktúry ustanovenej článkom 8 uvedeného rozhodnutia.
            
         
               (3)
            
            
               V zmysle článku 2 ods. 1 rozhodnutia C(2013) 8915 pozostáva vedecká rada z predsedu ERC a ďalších 21 členov.
            
         
               (4)
            
            
               V zmysle článku 7 ods. 1 tretieho pododseku rozhodnutia 2013/743/EÚ sú členovia vedeckej rady vymenovaní na funkčné obdobie maximálne štyroch rokov, ktoré je možné jedenkrát obnoviť. Mali by sa vymenovávať takým spôsobom, aby sa zaručila kontinuita práce vedeckej rady.
            
         
               (5)
            
            
               Funkčné obdobie niektorých členov vedeckej rady sa skončilo 31. decembra 2014, a preto je potrebné obnoviť ich členstvo vo vedeckej rade.
            
         
               (6)
            
            
               V zmysle článku 7 ods. 1 druhého pododseku rozhodnutia Rady 2013/743/EÚ vymenúva členov vedeckej rady Komisia na základe nezávislého a transparentného postupu na ich určenie, na ktorom sa dohodne vedecká rada a ktorý zahŕňa konzultáciu s vedeckou obcou a predloženie správy Európskemu parlamentu a Rade. Na tento účel bola zriadená stála komisia, ktorá má vyberať budúcich členov vedeckej rady. Výberová komisia vypracovala odporúčania pre Komisiu o nahradení a opätovnom vymenovaní členov vedeckej rady, ktoré boli prijaté,
            
         ROZHODLA TAKTO:
   Článok 1
   Pani Isabelle Vernos je členkou vedeckej rady ERC vymenovanou na druhé funkčné obdobie, ktoré sa skončí 30. júna 2019.
   Pani Margaret Buckingham je členkou vedeckej rady ERC vymenovanou na prvé funkčné obdobie, ktoré sa skončí 30. júna 2019.
   Pán Michael Kramer je členom vedeckej rady ERC vymenovaným na prvé funkčné obdobie, ktoré sa skončí 30. júna 2019.
   Pán Micali Silvio je členom vedeckej rady ERC vymenovaným na prvé funkčné obdobie, ktoré sa skončí 30. júna 2019.
   Článok 2
   Toto rozhodnutie nadobúda účinnosť 1. júla 2015.
   
      V Bruseli 10. júla 2015
      
         
            Za Komisiu
         
         Carlos MOEDAS
         
            člen Komisie
         
      
   
   
      (1)  Ú. v. EÚ L 347, 20.12.2013, s. 965.
   
      (2)  Rozhodnutie Komisie C(2013) 8915 z 12. decembra 2013, ktorým sa zriaďuje Európska rada pre výskum (Ú. v. EÚ C 373, 20.12.2013, s. 23).
   
      (3)  Rozhodnutie Komisie C(2015) 58 zo 17. februára 2015, ktorým sa mení rozhodnutie C(2013) 8915, ktorým sa zriaďuje Európska rada pre výskum (Ú. v. EÚ C 58, 18.2.2015, s. 3).